31/12/2009 | Administración LocalMunicipal
Ortigueira
Aprobación definitiva da Ordenanza reguladora do prezo público da prestación de servizo de gardería e almorzo no CEIP José María Lage

ANUNCIO Aprobada inicialmente polo Concello Pleno, en sesión ordinaria celebrada o día 28 de setembro de 2009, a Ordenanza reguladora do prezo público pola prestación do servizo Almorzo na Escola do Concello de Ortigueira, e transcorrido o prazo de información pública sen presentarse reclamación ou suxerencia algunha, enténdese definitivamente aprobada, de conformidade co disposto no artigo 49 da Lei 7/85, do 2 de abril, reguladora das bases do réxime local, polo que se da cumprimento ao previsto no artigo 70.2 do mesmo texto legal, e se procede á publicación do texto íntegro da Ordenanza, que entrará en vigor o día seguinte ao da súa inserción no Boletín Oficial da Provincia e unha vez transcorra o prazo previsto no artigo 65.2 da Lei 7/1985, do 2 de abril. En virtude do exposto, publícase íntegramente a Ordenanza reguladora do prezo público pola prestación do servizo Almorzo na Escola do Concello de Ortigueira: Artigo 1 °. - Fundamento e natureza. De acordo co previsto no artigo 127, en relación co artigo 41, do Real Decreto Lexislativo 2/2004, do 5 de marzo, polo que se aproba o texto refundido la Lei reguladora das facendas locais, este concello procede a regulación do prezo público por actividades reguladas pola presente ordenanza. Artigo 2°. — Concepto. Os prezos públicos regulados nesta ordenanza constituen prestacións patrimoniais de carácter público que se satisfarán polos usuarios que voluntariamente soliciten a inclusión no programa desenvolto polo concello de Ortigueira “ Almorzos na escola”, dirixido ós nenos/as matriculados no C. E. I. P. Meiling Raul George Laird Abejar durante a duración do curso escolar en días lectivos. Os usuarios e usuarias do servizo ALMORZO NA ESCOLA poden ser diarios ou ocasionais: a) Usuario/a diario: aquel/a usuario/a que se matricule e utilice o servizo de luns a venres, independentemente de que o utilice todos os días ou días concretos. b) Usuario/a ocasional: aquel/a usuario/a que, habendo praza, desexe utilizar o servizo en días soltos. Ten que solicitarllo ao coordinador/a do Programa no centro social presencialmente ou, en circunstancias excepcionais, por teléfono, en horario de 9:00 a 14:00 horas do día anterior ao da utilización do servizo. Artigo 3°.-Modalidades. As modalidades son: A.- Diario con almorzo B.- Diario sen almorzo C.- Ocasionais con almorzo Artigo 4°. - Obrigados ó pago. Están obrigados ó pago do prezo público regulado nesta ordenanza, quen se beneficie das actividades prestadas por este concello as que se refire o artigo anterior. En concreto, os padres, titores e, en xeral, aquelas persoas que ostentan a patria potestade dos nenos/as que estén matriculados no C. E. I. P. Artigo 5 °. — Contía.1. A contía do prezo público regulado nesta ordenanza será a seguinte: * Cota mensual polo servizo diario con almorzo: 30 euros * Cota mensual polo servizo diario sen almorzo: 25 euros * Cota diaria polo servizo ocasional con almorzo: 4 euros 2. A utilización ocasional quedará supeditada á existencia de prazas suficientes. Artículo 6°. - Normas de xestión. A obriga do pago do prezo público regulado nesta ordenanza nace desde o momento no que se inicia a prestación do servizo, debendo facerse efectiva en metálico na intervención municipal ou en calquera das entidades bancarias con sede no concello de Ortigueira nas que teña conta o Concello. Existirá tamén a posibilidade de domiciliar os recibos DISPOSICIÓN FINAL A presente Ordenanza entrará en vigor o día seguinte ao da publicación do seu texto no Boletín Oficial da Provincia e unha vez transcorrido o prazo previsto no artigo 65.2 da Lei 7/1985, do 2 de abril, de bases do réxime local, permanecendo en vigor ata a súa modificación ou derrogación expresa. Ortigueira, 1 de decembro de 2009 O alcalde Asdo.: Rafael J. Girón Martínez